|  |  |
| --- | --- |
| **Наручилац** | **Апотека Крагујевац** |
| **Адреса** | **Краља Александра I Карађорђевића 36** |
| **Место** | **Крагујевац** |
| **Број**  | **06/2015-56-МВ** |
| **Датум** | **26.03.2015. године** |

**КОНКУРСНА ДОКУМЕНТАЦИЈА**

**Апотека Крагујевац**

Краља Александра I Карађорђевића 36

**ЈАВНА НАБАВКА ДОБАРА –СРЕДСТВА ЗА ОДРЖАВАЊЕ ХИГИЈЕНЕ ЗА ПОТРЕБЕ АПОТЕКЕ КРАГУЈЕВАЦ**

*ЈАВНА НАБАВКА МАЛЕ ВРЕДНОСТИ*

**ЈАВНА НАБАВКА бр. ЈН 6/2015-МB**

На основу чл. 39. и 61. Закона о јавним набавкама ( „Сл. гласник РС” , бр. 124/2012 и 14/2015, у даљем тексту: Закон ), чл. 6. Правилника о обавезним елементима конкурсне документације у поступцима јавних набавки и начину доказивања испуњености услова („Сл. гласник РС”, бр. 29/2013), Одлуке о покретању поступка јавне набавке, бр. 06/2015-53-МВ од 26.03.2015.год. и Решења о образовању комисије за јавну набавку бр. 06/2015-54-МВ, од 26.03.2015., припремљена је:

**КОНКУРСНА ДОКУМЕНТАЦИЈА**

**за јавну набавку мале вредности добара - средства за одржавање хигијене за потребе Апотеке Крагујевац**

**ЈН бр. 6/2015-МВ**

Конкурсна документација садржи:

|  |  |  |
| --- | --- | --- |
| Поглавље | Назив поглавља |  |
| I | Општи подаци о јавној набавци | 3 |
| II | Подаци о предмету јавне набавке | 3 |
| III | Начин и динамика испоруке, обезбеђење гаранције квалитета | 3 |
| IV | Техничке спецификације | 5 |
| V | Услови за учешће у поступку јавне набавке из чл. 75. и 76. Закона, упутство како се доказује испуњеност тих услова | 5 |
| VI | Обрасци изјава о испуњавању услова из чл. 75. и 76. Закона | 8 |
| VII | Упутство понуђачима како да сачине понуду | 10 |
| VIII | Образац понуде | 12 |
| IX | Модел уговора | 20 |
| X | Образац трошкова припреме понуде | 24 |
| XI | Образац изјаве о независној понуди | 25 |
| XII | Образац изјаве из чл. 75. став 2. Закона | 26 |

**Напомена:**

Конкурсна документација укупно броји страна и свака стране конкурсне документације означена је редним бројем (од 1 до 26).

**I ОПШТИ ПОДАЦИ О ЈАВНОЈ НАБАВЦИ**

**1. Назив наручиоца:**

Aпотека Крагујевац

Адреса: Краља Александра I Карађорђевића 36

**Интернет страница**: [www.apotekakg.rs](http://www.apotekakg.rs)

**2. Врста поступка јавне набавке**

Предметна јавна набавка се спроводи у поступку јавне набавке мале вредности
у складу са Законом и подзаконским актима којима се уређују јавне набавке.

**3. Предмет јавне набавке**

Предмет јавне набавкe ЈН бр. **6/2015-МВ** је набавка добара - средства за одржавање хигијене за потребе Апотеке Крагујевац

**4. Контакт лице:**

Немања Мићић, дипл. менаџ., референт за јавне набавке.

Е-mail адреса: javne.nabavke@apotekakg.rs

**II ПОДАЦИ О ПРЕДМЕТУ ЈАВНЕ НАБАВКЕ**

1. **Предмет јавне набавке**

Предмет јавне набавке бр. **6/2015-МВ** је набавка добара - средства за одржавање хигијене.

Шифра предмета јавне набавке из Општег речника набавки: 39830000 - производи за чишћење.

**2. Партије**

Набавка је обликована у 2 партије.

**III НАЧИН И ДИНАМИКА ИСПОРУКЕ, ОБЕЗБЕЂИВАЊЕ
 ГАРАНЦИЈЕ КВАЛИТЕТА**

1. Начин и динамика испоруке

Испорука добара која су предмет јавне набавке је сукцесивна, по организационим јединицама којих има 25 од чега је 12 на територији Шумадијског округа, а 13 на подручју града Крагујеваца, а количину и динамику испоруке утврђује Наручилац о чему благовремено обавештава купца - добављача.

Наручилац задржава право да одступи од процењених количина датих у обрасцу спецификације конкурсне документације.

Понуђач је дужан да испоруку добара изврши у уговореном року, а најкасније

три дана од дана примљеног захтева, на адресу радне јединице Наручиоца за коју је примио требовање, радним даном у времену од 8:00 до 14:00 часова.

Изабрани понуђач - добављач је у обавези да испоручи добра у складу са

датом понудом која квалитативно и технички одговарају достављеним

узорцима и захтеваним условима из конкурсне документације наручиоца.

1. **Гаранција**

Понуђач је дужан да гарантује квалитет испоручених добара у складу са важећим прописима и установљеним нормативима и стандардима за такву врсту добара.

1. **Рекламација**

У случају установљених недостатака у квалитету и квантитету испоручених

добара приликом њиховог пријема, или недостатака који се нису могли

установити приликом преузимања тј. пријема добара, Наручилац ће одмах

након уочених недостатака позвати Понуђача-добављача да заједнички сачине

записник и констатују уочене недостатке. Понуђач-добављач је дужан да уочене

недостатке отклони, односно да замени неисправна добра са добрима

одговарајућег квалитета и квантитета у року од три дана од дана сачињавања

записника о рекламацији.

**IV ТЕХНИЧКЕ СПЕЦИФИКАЦИЈЕ**

|  |  |  |  |
| --- | --- | --- | --- |
| Р. бр. партије | **Врста (опис)** | Количина | Цена |
| 1. | „Ajax“ за прање свих подних површина или еквивалент 1л | 400 ком |  |
| „BREF duo activ“ или еквивалент | 360 ком |  |
| „Cevotok“ 1/1 или еквивалент 1л | 30 ком |  |
| Детерџент за судове „Fery“ или еквивалент 0,5л | 550 ком |  |
| „Domestos“ или еквивалент 0,75л | 150 ком |  |
| „Mer-glass“ без пумпе или еквивалент 0,75л | 200 ком |  |
| „Mer-glass“ са пумпом или еквивалент 0,75л | 60 ком |  |
| „Merix“ 3кг или еквивалент | 200 ком |  |
| Омекшивач „Silan“ или еквивалент 1л | 160 ком |  |
| Освеживач простора –„Ocean“ или еквивалент | 60 ком |  |
| Течни сапун 750ml „Palmolive“ или еквивалент са пумпицом | 400 ком |  |
| „Vim-Merr“ или еквивалент 500мл течни | 30 ком |  |
| Укупна цена са пропратним трошковима без ПДВ-а |  |  |
| Укупна цена са пропратним трошковима са ПДВ-ом |  |  |
| 2. | Гумене рукавице | 30 ком |  |
| Кухињске крпе | 60 ком |  |
| Метла | 30 ком |  |
| Папирни пешкири 2/1 „Perfex“ или еквивалент целулозни двослојни | 1200 пак |  |
| Прашко | 30 ком |  |
| Рукавице „Latex“ или еквивалент 100/1 | 30 пак |  |
| Сунђер са абразивом 2/1 | 300 пак |  |
| Бриско са кофом | 30 ком |  |
| Четка за брисање пода са дршком | 30 ком |  |
| Батерија 1,5В | 200 ком |  |
| Алунијијумска фолија – „Labor“ 30м или еквивалент | 30 ком |  |
| Тоалетна ролна 24/1 „Perfex“ или еквивалент целулозни двослојни | 360 пак |  |
| Трулекс крпа „Viledа“ или еквивалент | 300 ком |  |
| Уложак за бриска | 200 ком |  |
| Вата 100гр. | 200 ком |  |
| Жица за судове | 40 ком |  |
| Укупна цена са пропратним трошковима без ПДВ-а |  |  |
| Укупна цена са пропратним трошковима са ПДВ-ом |  |  |

**V УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ. 75. И 76. ЗАКОНА И УПУТСТВО КАКО СЕ ДОКАЗУЈЕ ИСПУЊЕНОСТ ТИХ УСЛОВА**

**1. УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ. 75. И 76.**

**ЗАКОНА**

* 1. Право на учешће у поступку предметне јавне набавке има понуђач

који испуњава **обавезне услове** за учешће у поступку јавне

 набавке дефинисане чл. 75. Закона, и то:

1. Да је регистрован код надлежног органа, односно уписан у

 одговарајући регистар (чл. 75. ст. 1. тач. 1) Закона);

1. Да он и његов законски заступник није осуђиван за неко од

 кривичних дела као члан организоване криминалне групе, да није

 осуђиван за кривична дела против привреде, кривична дела

 против животне средине, кривично дело примања или давања

 мита, кривично дело преваре (чл. 75. ст. 1. тач. 2) Закона);

1. Да му није изречена мера забране обављања делатности, која је

 на снази у време објављивања позива за подношење понуде (чл.

75. ст. 1. тач. 3) Закона);

1. Да је измирио доспеле порезе, доприносе и друге јавне дажбине у

 складу са прописима Републике Србије или стране државе када

 има седиште на њеној територији (чл. 75. ст. 1. тач. 4) Закона.

**1.2.** У складу са чланом 76. Закона наручилац одређује додатне услове

 за учешће у поступку јавне набавке, који се односе на финансијски,

 пословни и кадровски капацитет:

**Финансијски капацитет** понуђач доказује тиме што доказује да није био у блокади у последње две године.

**Пословни капацитет** понуђач доказује на начин што доказује да је у претходној години снабдевао најмање пет купаца добрима која су предмет јавне набавке.

**Кадровски капацитет** понуђач доказује тиме што доказује да има

најмање два запослена радника која ће вршити испоруку добара.

* 1. Понуђач је дужан да при састављању понуде изричито наведе да је

 поштовао обавезе које произлазе из важећих прописа о заштити на

 раду, запошљавању и условима рада, заштити животне

 средине, као и да гарантује да је ималац права интелектуалне својине

(чл. 75. ст. 2. Закона).

**1.4** Уколико понуђач подноси понуду са подизвођачем, у складу са

чланом 80. Закона, подизвођач мора да испуњава обавезне услове из члана 75. став 1. тач. 1) до 4) Закона, и додатне услове, уколико ће понуђач извршавати тај део набавке преко подизвођача, при чему проценат укупне вредности набавке који ће поверити подизвођачу не може бити већи од 50% од уговорене вредности предмета јавне набавке.

**1.5**. Уколико понуду подноси група понуђача, сваки понуђач из групе

понуђача, мора да испуни обавезне услове из члана 75. став 1. тач.

1. до 4) Закона, а додатне услове испуњавају заједно.
2. **УПУТСТВО КАКО СЕ ДОКАЗУЈЕ ИСПУЊЕНОСТ УСЛОВА**

Испуњеност **обавезних услова** за учешће у поступку предметне јавне набавке, у складу са чл. 77. Закона, понуђач доказује достављањем Изјаве (Образац изјаве понуђача, дат је у поглављу VI.), којом под пуном материјалном и кривичном одговорношћу потврђује да испуњава услове за учешће у поступку јавне набавке из чл. 75. и 76. Закона, дефинисане овом конкурсном документацијом.

Изјава мора да буде потписана од стране овлашћеног лица понуђача и оверена печатом. Уколико Изјаву потписује лице које није уписано у регистар као лице овлашћено за заступање, потребно је уз понуду доставити овлашћење за потписивање.

**Уколико понуду подноси група понуђача**, Изјава мора бити потписана

од стране овлашћеног лица сваког понуђача из групе понуђача и оверена

печатом.

**Уколико понуђач подноси понуду са подизвођачем**, понуђач је дужан

да достави Изјаву подизвођача (Образац изјаве подизвођача, дат је у

поглављу VI ), потписану од стране овлашћеног лица подизвођача и оверену печатом.

**Испуњеност додатних услова** за учешће у поступку предметне јавне набавке, понуђач доказује на следећи начин:

**1)** **Финансијски капацитет - Доказ** - Оригинал Потврда пословне банке да

 рачун понуђача није био у блокади у последње две године (рачунајући од

 дана објаве јавног позива за подношење понуда);

**Доказ мора бити издат након објављивања позива за подношење понуда;**

**2) Пословни капацитет -** Да је понуђач у претходној години снабдевао

 најмање пет купаца добрима која су предмет јавне набавке- Доказ-

 Копије закључених уговора за добро које је и предмет јавне набавке);

**3)** **Кадровски капацитет** - Да има најмање два запослена радника која

 могу вршити испоруку добра које је предмет набавке - Доказ - Копије

 Обрасца М и Копије радних књижица.

Уз понуду, Понуђач доставља и Изјаву којом гарантује да је при састављању понуде поштовао обавезе које произлазе из важећих прописа о заштити на

раду, запошљавању и условима рада, заштити животне средине, као и да гарантује да је ималац права интелектуалне својине - Образац XI конкурсне документације.

**VI ОБРАСЦИ ИЗЈАВА О ИСПУЊАВАЊУ УСЛОВА ИЗ ЧЛ. 75. И 76. ЗАКОНА**

**ИЗЈАВА ПОНУЂАЧА**

**О ИСПУЊАВАЊУ УСЛОВА ИЗ ЧЛ. 75 И 76. ЗАКОНА У ПОСТУПКУ ЈАВНЕ НАБАВКЕ МАЛЕ ВРЕДНОСТИ**

У складу са чланом 77. став 4. Закона, под пуном материјалном и кривичном одговорношћу, као заступник понуђача, дајем следећу

ИЗЈАВУ

Понуђач\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_[навести назив понуђача] у поступку јавне набавке мале вредности за набавку добара - средства за одржавање хигијене за потребе Aпотеке Крагујевац ЈН бр. **6/2015-МB,** испуњава све услове из чл. 75. и 76. Закона, односно услове дефинисане конкурсном документацијом за предметну јавну набавку, и то:

1) Понуђач је регистрован код надлежног органа, односно уписан у

 одговарајући регистар;

2) Понуђач и његов законски заступник нису осуђивани за неко од

 кривичних дела као члан организоване криминалне групе, да није

 осуђиван за кривична дела против привреде, кривична дела

 против животне средине, кривично дело примања или давања

 мита, кривично дело преваре;

3) Понуђачу није изречена мера забране обављања делатности, која

 је на снази у време објаве позива за подношење понуде;

4) Понуђач је измирио доспеле порезе, доприносе и друге јавне

 дажбине у складу са прописима Републике Србије (или стране

 државе када има седиште на њеној територији);

Место:\_\_\_\_\_\_\_\_\_\_\_\_\_\_\_\_\_\_\_\_\_\_\_ Понуђач:

Датум:\_\_\_\_\_\_\_\_\_\_\_\_\_\_\_\_\_\_\_\_\_\_\_ М.П. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Напомена:** Уколико понуду подноси група понуђача , Изјава мора бити потписана од стране овлашћеног лица сваког понуђача из групе понуђача и оверена печатом.

**ИЗЈАВА ПОДИЗВОЂАЧА**

**О ИСПУЊАВАЊУ УСЛОВА ИЗ ЧЛ. 75. ЗАКОНА У ПОСТУПКУ ЈАВНЕ**

**НАБАВКЕ МАЛЕ ВРЕДНОСТИ**

У складу са чланом 77. став 4. Закона, под пуном материјалном и кривичном одговорношћу, као заступник подизвођача, дајем следећу

**ИЗЈАВУ**

Подизвођач \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_[навести назив подизвођача] у поступку јавне набавке мале вредности за набавку добара - средства за одржавање хигијене Апотеке Крагујевац, ЈН бр. **6/2015-МB**, испуњава све услове из чл. 75. Закона, односно услове дефинисане конкурсном документацијом за предметну јавну набавку, и то:

1) Подизвођач је регистрован код надлежног органа, односно уписан

у одговарајући регистар;

2) Подизвођач и његов законски заступник нису осуђивани за неко од

 кривичних дела као члан организоване криминалне групе, да није

 осуђиван за кривична дела против привреде, кривична дела

 против животне средине, кривично дело примања или давања

 мита, кривично дело преваре;

3) Подизвођачу није изречена мера забране обављања делатности,

 која је на снази у време објаве позива за подношење понуде;

4) Подизвођач је измирио доспеле порезе, доприносе и друге јавне

 дажбине у складу са прописима Републике Србије (или стране

 државе када има седиште на њеној територији).

Место:\_\_\_\_\_\_\_\_\_\_\_\_\_\_\_\_\_ Подизвођач:

Датум:\_\_\_\_\_\_\_\_\_\_\_\_\_\_\_\_\_ М.П. \_\_\_\_\_\_\_\_\_\_\_\_\_\_\_\_\_\_\_\_\_

**Уколико понуђач подноси понуду са подизвођачем** , Изјава мора

бити потписана од стране овлашћеног лица подизвођача и оверена печатом.

**VII УПУТСТВО ПОНУЂАЧИМА КАКО ДА САЧИНЕ ПОНУДУ**

1. **ПОДАЦИ О ЈЕЗИКУ НА КОЈЕМ ПОНУДА МОРА ДА БУДЕ САСТАВЉЕНА**

Понуђач подноси понуду на српском језику.

**2. НАЧИН НА КОЈИ ПОНУДА МОРА ДА БУДЕ САЧИЊЕНА**

Понуђач понуду подноси непосредно или путем поште у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара.

На полеђини коверте или на кутији навести назив и адресу понуђача.

У случају да понуду подноси група понуђача, на коверти је потребно назначити да се ради о групи понуђача и навести називе и адресу свих учесника у заједничкој понуди.

Понуду доставити на адресу: Aпотека Крагујевац, Краља Александра I Карађорђевића 36, са назнаком: **,,Понуда за јавну набавку добара - средства за одржавање хигијене, ЈН бр. 6/2015-МB - НЕ ОТВАРАТИ”**.

Понуда се сматра благовременом уколико је примљена од стране наручиоца до: **03.04.2015. године до 10,30 часова.**

Наручилац ће, по пријему одређене понуде, на коверти, односно кутији у којој се понуда налази, обележити време пријема и евидентирати број и датум понуде према редоследу приспећа. Уколико је понуда достављена непосредно наручилац ће понуђачу предати потврду пријема понуде. У потврди о пријему наручилац ће навести датум и сат пријема понуде.

Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом.

**Понуда мора да садржи:**

 Образац изјаве понуђача, дат у поглављу VI

 Образац понуде, дат у поглављу VIII
 Модел уговора, дат у поглављу IX

 Образац трошковa припреме понуде, дат у поглављу X

 Образац Изјаве о независној понуди, дат у поглављу XI

 Образац Изјаве дат у складу са чл.75 став 2.Закона дат у поглављу XII

 Доказе о испуњености додатних услова у поглављу V.

**3. ПОНУДА СА ВАРИЈАНТАМА**

Подношење понуде са варијантама није дозвољено.

**4. НАЧИН ИЗМЕНЕ, ДОПУНЕ И ОПОЗИВА ПОНУДЕ**

У року за подношење понуде понуђач може да измени, допуни или опозове своју понуду на начин који је одређен за подношење понуде.

Понуђач је дужан да јасно назначи који део понуде мења односно која документа накнадно доставља.

Измену, допуну или опозив понуде треба доставити на адресу: Aпотека Крагујевац, Краља Александра I Карађорђевића 36, са

назнаком:

**Допуна понуде за јавну набавку д о б а р а - средства за одржавање хигијене, ЈН бр. 6/2015-МB - „НЕ ОТВАРАТИ” или**

**„Опозив понуде за јавну набавку добара - средства за одржавање хигијене, ЈН бр. 6/2015-МB - „НЕ ОТВАРАТИ” или**

**„Измена и допуна понуде за јавну набавку д о б а р а -**

**средства за одржавање хигијене, ЈН бр. 6/2015-МB - „НЕ ОТВАРАТИ“.**

На полеђини коверте или на кутији навести назив и адресу понуђача. У случају
да понуду подноси група понуђача, на коверти је потребно назначити да се
ради о групи понуђача и навести називе и адресу свих учесника у заједничкој
понуди.

По истеку рока за подношење понуда понуђач не може да повуче нити да мења своју понуду.

**5. УЧЕСТВОВАЊЕ У ЗАЈЕДНИЧКОЈ ПОНУДИ ИЛИ КАО ПОДИЗВОЂАЧ**

Понуђач може да поднесе само једну понуду.

Понуђач који је самостално поднео понуду не може истовремено да учествује у заједничкој понуди или као подизвођач, нити исто лице може учествовати у више заједничких понуда.

У Обрасцу понуде (поглавље **VIII**), понуђач наводи на који начин подноси понуду, односно да ли подноси понуду самостално, или као заједничку понуду, или подноси понуду са подизвођачем.

**6. ПОНУДА СА ПОДИЗВОЂАЧЕМ**

Уколико понуђач подноси понуду са подизвођачем дужан је да у Обрасцу понуде (поглавље **VIII**) наведе да понуду подноси са подизвођачем, проценат укупне вредности набавке који ће поверити подизвођачу, а који не може бити већи од 50%, као и део предмета набавке који ће извршити преко подизвођача. Понуђач у Обрасцу понуде наводи назив и седиште подизвођача, уколико ће делимично извршење набавке поверити подизвођачу.

Уколико уговор о јавној набавци буде закључен између наручиоца и понуђача који подноси понуду са подизвођачем, тај подизвођач ће бити наведен и у уговору о јавној набавци.

Понуђач је дужан да за подизвођаче достави доказе о испуњености услова који су наведени у поглављу **V** конкурсне документације, у складу са упутством
како се доказује испуњеност услова.

Понуђач у потпуности одговара наручиоцу за извршење обавеза из поступка јавне набавке, односно извршење уговорних обавеза, без обзира на број подизвођача.

Понуђач је дужан да наручиоцу, на његов захтев, омогући приступ код подизвођача, ради утврђивања испуњености тражених услова.

**7. ЗАЈЕДНИЧКА ПОНУДА**

Понуду може поднети група понуђача.

Уколико понуду подноси група понуђача, саставни део заједничке понуде мора
бити споразум којим се понуђачи из групе међусобно и према наручиоцу
обавезују на извршење јавне набавке, а који обавезно садржи податке из члана

81. ст. 4. тач. 1) до 6) Закона и то податке о:

 члану групе који ће бити носилац посла, односно који ће поднети понуду и који ће заступати групу понуђача пред наручиоцем,

 понуђачу који ће у име групе понуђача потписати уговор,

 понуђачу који ће у име групе понуђача дати средство обезбеђења,

 понуђачу који ће издати рачун,

 рачуну на који ће бити извршено плаћање,

 обавезама сваког од понуђача из групе понуђача за извршење уговора.

Група понуђача је дужна да достави све доказе о испуњености услова који су наведени у поглављу **V** конкурсне документације, у складу са упутством како се доказује испуњеност услова.

Понуђачи из групе понуђача одговарају неограничено солидарно према наручиоцу.

Задруга може поднети понуду самостално, у своје име, а за рачун задругара или заједничку понуду у име задругара.

Ако задруга подноси понуду у своје име за обавезе из поступка јавне набавке и
уговора о јавној набавци одговара задруга и задругари у складу са законом.
Ако задруга подноси заједничку понуду у име задругара за обавезе из поступка
јавне набавке и уговора о јавној набавци неограничено солидарно одговарају
задругари.

**8. ОЦЕНА УЗОРАКА, НАЧИН И УСЛОВИ ПЛАЋАЊА, ГАРАНТНИ РОК, КАО И ДРУГЕ ОКОЛНОСТИ ОД КОЈИХ ЗАВИСИ ПРИХВАТЉИВОСТ ПОНУДЕ**

**8.1. Захтеви у погледу достављања узорака**

Наручилац захтева да у поступку подношења и отварања понуда, понуђачи доставе узораке добара која су предмет понуде у циљу провере односно утврђивања квалитета понуђеног добра сагласно техничким карактеристикама дефинисаних конкурсном документацијом.

**8.2. Захтеви у погледу начина, рока и услова плаћања**

Наручилац врши плаћање у складу са роковима дефинисаним Законом о роковима измирења новчаних обавеза у комерцијалним трансакцијама („Сл. гласник РС“, бр. 119/2012), који не могу бити дужи од 45 дана од дана када је наручилац (дужник) примио фактуру.

Рок плаћања се рачуна од дана службеног пријема фактуре испостављене по извршеној испоруци робе.

Рок плаћања понуђач наводи у обрасцу понуде и рок не може бити краћи од 15 дана, нити дужи од 45 дана од дана службеног пријема фактуре.

Уколико је рок плаћања краћи или дужи од траженог, понуда ће бити одбијена као неодговарајућа.

Плаћање се врши уплатом на рачун понуђача.
Понуђачу није дозвољено да захтева аванс.

**8.3. Захтев у погледу рока важења понуде**

Рок важења понуде не може бити краћи од 30 дана од дана отварања понуда. На обрасцу понуде понуђачи наводе рок важења понуде.

У случају истека рока важења понуде, наручилац је дужан да у писаном облику затражи од понуђача продужење рока важења понуде.

Понуђач који прихвати захтев за продужење рока важења понуде нe може мењати понуду.

**9. ВАЛУТА И НАЧИН НА КОЈИ МОРА ДА БУДЕ НАВЕДЕНА И ИЗРАЖЕНА ЦЕНА У ПОНУДИ**

Цена мора бити исказана у динарима, са и без пореза на додату вредност, са
урачунатим свим трошковима које понуђач има у реализацији предметне јавне
набавке.

Цена је фиксна и не може се мењати.

Ако је у понуди исказана неуобичајено ниска цена, наручилац ће поступити у складу са чланом 92. Закона.

Ако понуђена цена укључује увозну царину и друге дажбине, понуђач је дужан да тај део одвојено искаже у динарима.

**10.СРЕДСТВО ФИНАНСИЈСКОГ ОБЕЗБЕЂЕЊА**

Понуђач којем буде додељен уговор, дужан је да пре закључења уговора, на
име средства финансијског обезбеђења уговора, достави уредно потписану и
регистровану сопствену бланко меницу, без жираната у корист Наручиоца, са
меничним овлашћењем за попуну у висини од 10% од уговорене вредности, са
урачунатим ПДВ-ом, са клаузулом „без протеста“ и „по виђењу“ на име доброг
извршења посла и евентуално плаћање уговорне казне, као и картон
депонованих потписа.

Меница за добро извршење посла мора да важи још 10 (десет) дана од дана истека рока за коначно извршење свих уговорених обавеза.

Овлашћење за попуњавање менице мора бити потписано и оверено, сагласно Закону о платном промету („Службени лист СРЈ“, бр. 3/2002 и 5/2003 и „Службени гласник РС“, бр. 43/2004 и 62/2006, 111/2009 - др. закон и 31/2011).

**11. ЗАШТИТА ПОВЕРЉИВОСТИ ПОДАТАКА КОЈЕ НАРУЧИЛАЦ СТАВЉА ПОНУЂАЧИМА НА РАСПОЛАГАЊЕ, УКЉУЧУЈУЋИ И ЊИХОВЕ ПОДИЗВОЂАЧЕ**

Предметна набавка не садржи поверљиве информације које наручилац ставља на располагање.

**12. ДОДАТНЕ ИНФОРМАЦИЈЕ ИЛИ ПОЈАШЊЕЊА У ВЕЗИ СА**

**ПРИПРЕМАЊЕМ ПОНУДЕ**

Заинтересовано лице може, у писаном облику, путем поште на адресу
наручиоца тражити од наручиоца додатне информације или појашњења у вези
са припремањем понуде, најкасније 5 дана пре истека рока за подношење
понуде.

Наручилац ће заинтересованом лицу у року од 3 (три) дана од дана пријема
захтева за додатним информацијама или појашњењима конкурсне
документације, одговор доставити у писаном облику и истовремено ће ту
информацију објавити на Порталу јавних набавки и на својој интернет
страници.

Додатне информације или појашњења упућују се са напоменом „Захтев за
додатним информацијама или појашњењима конкурсне документације, **ЈН бр. 6/2015-МB**.

Ако наручилац измени или допуни конкурсну документацију 8 или мање дана пре истека рока за подношење понуда, дужан је да продужи рок за подношење понуда и објави обавештење о продужењу рока за подношење понуда.
По истеку рока предвиђеног за подношење понуда наручилац не може да мења нити да допуњује конкурсну документацију.

Тражење додатних информација или појашњења у вези са припремањем понуде телефоном није дозвољено.

Комуникација у поступку јавне набавке врши се искључиво на начин одређен чланом 20. Закона.

**13. ДОДАТНА ОБЈАШЊЕЊА ОД ПОНУЂАЧА ПОСЛЕ ОТВАРАЊА ПОНУДА И КОНТРОЛА КОД ПОНУЂАЧА ОДНОСНО ЊЕГОВОГ ПОДИЗВОЂАЧА**

После отварања понуда наручилац може приликом стручне оцене понуда да у
писаном облику захтева од понуђача додатна објашњења која ће му помоћи
при прегледу, вредновању и упоређивању понуда, а може да врши контролу
(увид) код понуђача, односно његовог подизвођача (члан 93. Закона).
Уколико наручилац оцени да су потребна додатна објашњења или је потребно
извршити контролу (увид) код понуђача, односно његовог подизвођача,

наручилац ће понуђачу оставити примерени рок да поступи по позиву наручиоца, односно да омогући наручиоцу контролу (увид) код понуђача, као и код његовог подизвођача.

Наручилац може уз сагласност понуђача да изврши исправке рачунских
грешака уочених приликом разматрања понуде по окончаном поступку
отварања.

У случају разлике између јединичне и укупне цене, меродавна је јединична
цена.

Ако се понуђач не сагласи са исправком рачунских грешака, наручилац ће његову понуду одбити као неприхватљиву.

**14. ДОДАТНО ОБЕЗБЕЂЕЊЕ ИСПУЊЕЊА УГОВОРНИХ ОБАВЕЗА ПОНУЂАЧА КОЈИ СЕ НАЛАЗЕ НА СПИСКУ НЕГАТИВНИХ РЕФЕРЕНЦИ**

Понуђач који се налази на списку негативних референци који води Управа за јавне набавке, у складу са чланом 83. Закона, а који има негативну референцу за предмет набавке који није истоврстан предмету ове јавне набавке, а уколико
таквом понуђачу буде додељен уговор, дужан је да у тренутку закључења уговора преда наручиоцу додатну меницу за добро извршење посла, која ће бити са клаузулом „без протеста“ и „по виђењу“, на име доброг извршења посла. Меница за добро извршење посла издаје се у висини од 15%, од укупне вредности уговора са роком важности који је 30 (тридесет) дана дужи од истека рока за коначно извршење посла.

**15. ВРСТА КРИТЕРИЈУМА ЗА ДОДЕЛУ УГОВОРА**

Избор најповољније понуде ће се извршити применом критеријума „ најнижа понуђена цена “.

**16. КРИТЕРИЈУМ ЗА ДОДЕЛУ УГОВОРА КАДА ПОСТОЈЕ ПОНУДЕ СА ИСТОМ ПОНУЂЕНОМ ЦЕНОМ**

У случају да два или више понуђача понуде исту цену наручилац ће изабрати понуду понуђача који понуди краћи рок испоруке, а у случају да два или више понуђача понуде и исти рок испоруке, наручилац ће изабрати понуђача који је понудио дужи рок плаћања. Уколико су два или више понуђача понудили исте цене, роквове испоруке и рокове плаћања изабраће се понуђач који је први доставио понуду.

**17. ПОШТОВАЊЕ ОБАВЕЗА КОЈЕ ПРОИЗИЛАЗЕ ИЗ ВАЖЕЋИХ ПРОПИСА**

Понуђач је дужан да у оквиру своје понуде достави изјаву дату под кривичном и материјалном одговорношћу да је поштовао све обавезе које произилазе из важећих прописа о заштити на раду, запошљавању и условима рада, заштити животне средине, као и да гарантује да је ималац права интелектуалне својине. (Образац Изјаве дат у складу са чл. 75 став 2. Закона дат у поглављу XI.).

**18. КОРИШЋЕЊЕ ПАТЕНТА И ОДГОВОРНОСТ ЗА ПОВРЕДУ ЗАШТИЋЕНИХ ПРАВА ИНТЕЛЕКТУАЛНЕ СВОЈИНЕ ТРЕЋИХ ЛИЦА**

Накнаду за коришћење патената, као и одговорност за повреду заштићених права интелектуалне својине трећих лица сноси понуђач.

**19. НАЧИН И РОК ЗА ПОДНОШЕЊЕ ЗАХТЕВА ЗА ЗАШТИТУ ПРАВА ПОНУЂАЧА**

Захтев за заштиту права може да поднесе понуђач, односно свако заинтересовано лице, или пословно удружење у њихово име.

Захтев за заштиту права подноси се Републичкој комисији, а предаје наручиоцу.
Примерак захтева за заштиту права подносилац истовремено доставља
Републичкој комисији. Захтев за заштиту права се доставља непосредно, на
адресу наручиоца или препорученом пошиљком са повратницом. Захтев за
заштиту права се може поднети у току целог поступка јавне набавке, против
сваке радње наручиоца, осим уколико Законом није другачије одређено. О
поднетом захтеву за заштиту права наручилац обавештава све учеснике у
поступку јавне набавке, односно објављује обавештење о поднетом захтеву на
Порталу јавних набавки, најкасније у року од 2 дана од дана пријема захтева.

Уколико се захтевом за заштиту права оспорава врста поступка, садржина
позива за подношење понуда или конкурсне документације, захтев ће се
сматрати благовременим уколико је примљен од стране наручиоца најкасније 3
дана пре истека рока за подношење понуда, без обзира на начин достављања.
У том случају подношења захтева за заштиту права долази до застоја рока за
подношење понуда.

После доношења одлуке о додели уговора из чл. 108. Закона или одлуке о обустави поступка јавне набавке из чл. 109. Закона, рок за подношење захтева за заштиту права је 5 дана од дана пријема одлуке.

Захтевом за заштиту права не могу се оспоравати радње наручиоца предузете у поступку јавне набавке ако су подносиоцу захтева били или могли бити познати разлози за његово подношење пре истека рока за подношење понуда, а подносилац захтева га није поднео пре истека тог рока.

Ако је у истом поступку јавне набавке поново поднет захтев за заштиту права од стране истог подносиоца захтева, у том захтеву се не могу оспоравати радње наручиоца за које је подносилац захтева знао или могао знати приликом подношења претходног захтева.

Подносилац захтева је дужан да на рачун буџета Републике Србије уплати
таксу од 40.000,00 динара (број жиро рачуна: 840-742221843-57, позив на број 50-016, сврха: Републичка административна такса са назнаком набавке на коју се односи, корисник: Буџет Републике Србије).

Поступак заштите права понуђача регулисан је одредбама чл. 138. - 167. Закона.

**20. РОК У КОЈЕМ ЋЕ УГОВОР БИТИ ЗАКЉУЧЕН**

Уговор о јавној набавци ће бити закључен са понуђачем којем је додељен уговор у року од 8 дана од дана протека рока за подношење захтева за заштиту права из члана 149. Закона.

У случају да је поднета само једна понуда наручилац може закључити уговор пре истека рока за подношење захтева за заштиту права, у складу са чланом 112. став 2. тачка 5) Закона.

**VIII ОБРАЗАЦ ПОНУДЕ**

Понуда бр.\_\_\_\_\_\_\_од\_\_\_\_\_\_\_\_\_\_за јавну набавку добара - средства за одржавање хигијене за потребе Апотеке Крагујевац, **ЈН бр. 6/2015-МB**

1. **ОПШТИ ПОДАЦИ О ПОНУЂАЧУ**

.

|  |  |
| --- | --- |
| Назив понуђача: |  |
| Адреса понуђача: |  |
| Матични број понуђача: |  |
| Порески идентификациони број понуђача (ПИБ): |  |
| Име особе за контакт: |  |
| Електронска адреса понуђача (e-mail): |  |
| Телефон: |  |
| Телефакс: |  |
| Број рачуна понуђача и назив банке: |  |
| Лице овлашћено за потписивање уговора |  |

**2) ПОНУДУ ПОДНОСИ:**

|  |
| --- |
| **А) САМОСТАЛНО** |
| **Б) СА ПОДИЗВОЂАЧЕМ** |
| **В) КАО ЗАЈЕДНИЧКУ ПОНУДУ** |

**Напомена:** заокружити начин подношења понуде и уписати податке о подизвођачу, уколико се понуда подноси са подизвођачем, односно податке о свим учесницима заједничке понуде, колико понуду подноси група понуђача.

**3) ПОДАЦИ О ПОДИЗВОЂАЧУ**

|  |  |  |
| --- | --- | --- |
| 1) | Назив подизвођача: |  |
|  | Адреса: |  |
|  | Матични број: |  |
|  | Порески идентификациони број: |  |
|  | Име особе за контакт: |  |
|  | Проценат укупне вредности набавке који ће извршити подизвођач: |  |
|  | Део предмета набавке који ће извршити подизвођач: |  |
| 2) | Назив подизвођача: |  |
|  | Адреса: |  |
|  | Матични број: |  |
|  | Порески идентификациони број: |  |
|  | Име особе за контакт: |  |
|  | Проценат укупне вредности набавке који ће извршити подизвођач: |  |
|  | Део предмета набавке који ће извршити подизвођач: |  |

**Напомена:** Табелу „Подаци о подизвођачу“ попуњавају само они понуђачи који подносе понуду са подизвођачем, а уколико има већи број подизвођача од места предвиђених у табели, потребно је да се наведени образац копира у довољном броју примерака, да се попуни и достави за сваког подизвођача.

**4) ПОДАЦИ О УЧЕСНИКУ У ЗАЈЕДНИЧКОЈ ПОНУДИ**

|  |  |  |
| --- | --- | --- |
| 1) | Назив учесника у заједничкој понуди: |  |
|  | Адреса: |  |
|  | Матични број: |  |
|  | Порески идентификациони број: |  |
|  | Име особе за контакт: |  |
| 2) | Назив учесника у заједничкој понуди: |  |
|  | Адреса: |  |
|  | Матични број: |  |
|  | Порески идентификациони број: |  |
|  | Име особе за контакт: |  |
| 3) | Назив учесника у заједничкој понуди: |  |
|  | Адреса: |  |
|  | Матични број: |  |
|  | Порески идентификациони број: |  |
|  | Име особе за контакт: |  |

**Напомена:** Табелу „Подаци о учеснику у заједничкој понуди“ попуњавају само они понуђачи који подносе заједничку понуду, а уколико има већи број учесника у заједничкој понуди од места предвиђених у табели, потребно је да се наведени образац копира у довољном броју примерака, да се попуни и достави за сваког понуђача који је учесник у заједничкој понуди.

1. **ЦЕНА**

|  |  |  |  |
| --- | --- | --- | --- |
| Редни број | Укупно понуђена цена без ПДВ-а са свим зависним трошковима  | Укупно понуђена цена са ПДВ-ом са свим зависним трошковима | Износ ПДВ-а |
| Партија 1 |  |  |  |
| Партија 2 |  |  |  |

**Напомена:** Табела се попуњава само за оне партије за које понуђач конкурише

Укупно понуђена цена без ПДВ-а за партије\_\_\_\_\_\_\_\_\_\_, са свим зависним трошковима: \_\_\_\_\_\_\_\_\_\_\_\_\_\_\_\_ динара.

Укупно понуђена цена са ПДВ-ом за партије\_\_\_\_\_\_\_\_\_\_, са свим зависним трошковима: \_\_\_\_\_\_\_\_\_\_\_\_\_\_\_\_ динара.

**6) РОК ПЛАЋАЊА:**

\_\_\_\_\_\_\_\_дана од дана службеног пријема фактуре. (минимум 15 дана, максимум 45 дана)

**7) НАЧИН И РОК ИСПОРУКЕ:**

Продавац је дужан да у року од \_\_\_\_ испоруку добара врши својим возилима, сукцесивно по организационим јединицама, најкасније 3 дана од дана подношења захтева.

**8) РОК ВАЖЕЊА ПОНУДЕ:**

\_\_\_\_\_\_\_\_\_\_\_\_ дана (минимум 30 дана).

Датум Понуђач

\_\_\_\_\_\_\_\_\_\_\_\_\_\_ М.П. \_\_\_\_\_\_\_\_\_\_\_\_\_\_\_\_\_\_\_\_

**Напомене:** Образац понуде понуђач мора да попуни, овери печатом и потпише, чиме потврђује да су тачни подаци који су у обрасцу понуде наведени. Уколико понуђачи подносе заједничку понуду, група понуђача може да се определи да образац понуде потписују и печатом оверавају сви понуђачи из групе понуђача или група понуђача може да одреди једног понуђача из групе који ће попунити, потписати и печатом оверити образац понуде.

**IX МОДЕЛ УГОВОРА**

Закључен дана \_\_\_\_\_\_2015. године између уговорних страна:

1. АПОТЕКА КРАГУЈЕВАЦ из Крагујевца, ул. Краља Александра Првог Карађорђевића бр. 36. ПИБ: 101041737. Матичну број: 06962017, коју заступа в.д. директора Снежана Милошевић дипл. фармац. Текући рачун број: 840-466661-49 Управа за трезор – филијала у Крагујевцу (у даљем тексту:Наручилац)
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(у даљем тексту Продавац)

ПРЕДМЕТ УГОВОРА

**Члан 1.**

Уговорне стране констатују:

- да је Наручилац на основу члана 39., 52. став 1., 60. и 61. Закона о јавним
набавкама („Службени гласник РС“, брoj 124/2012 и 14/2015) - у даљем тексту: Закон, на
основу позива за подношење понуда који је објављен на Порталу јавних набавки и интернет страници Наручиоца, спровео поступак јавне набавке добара - средства за одржавање хигијене за потребе Апотеке Крагујевац, у поступку јавне набавке мале вредности **ЈН бр. 6/2015-МB**;

- да је Извршилац дана.03.2015. године, доставио понуду број: \_\_\_\_\_\_\_\_\_\_\_\_\_\_(попуњава Наручилац), која у потпуности испуњава захтеве Наручиоца и саставни је део уговора;

- да је Наручилац у складу са чланом 108. став 1. Закона, на основу понуде
Извршиоца и Одлуке о додели уговора број: \_\_\_\_\_\_\_\_\_\_\_\_\_\_\_\_\_ од

\_\_\_\_\_\_\_\_\_\_\_\_\_\_.2015 године, (попуњава Наручилац) изабрао Продавца за предметну набавку за партије \_\_\_\_\_\_\_\_\_\_\_\_.

|  |  |
| --- | --- |
| **Број партије** | **Укупна вредност без ПДВ-а** |
| 1. |  |
| 2. |  |
| **Укупно** |  |

**Напомена:** Ова табела се попуњава приликом закључења уговора и треба да садржи партије за које је понуђач изабран.

ЦЕНА И УСЛОВИ ПЛАЋАЊА

**Члан 2.**

Укупна уговорена цена за набавку добра из члана 1. овог уговора износи \_\_\_\_\_\_\_\_\_\_\_ динара, без обрачунатог пореза на додату вредност. У цену предметних добара су урачунати транспортни и сви други трошкови.

Укупна цена из става 1. овог члана са обрачунатим порезом на додату вредност (ПДВ) износи\_\_\_\_\_\_\_\_\_\_\_\_\_\_\_\_\_\_динара.

**Члан 3.**

Наручилац се обавезује да плати понуђачу уговорену цену за испоручена добара која су предмет овог уговора у року од\_\_\_\_\_\_\_\_\_\_\_\_\_дана (рок из понуде),након службено примљене фактуре.

РОК И НАЧИН ИСПОРУКЕ ДОБАРА

**Члан 4.**

Испорука предметних добара је сукцесивна по организационим јединицама, а количину и динамику утврђује наручилац усменим или писменим захтевом лица овлашћеног за набавку.

Наручилац задржава право да одступи од процењених, односно уговорених количина добара која су предмет набавке по основу овог уговора.

Понуђач се обавезује да робу из члана 1. овог Уговора испоручи наручиоцу по организационим јединицама у року од \_\_\_\_\_\_\_(рок из понуде) од дана добијања захтева.

Испорука и пријем робе вршиће се по поруџбеници наручиоца, франко Апотека Крагујевац(одговарајућа организациона јединица) у року од 3 дана од пријема наруџбенице. Квалитативни и квантитативни пријем робе врши се при преузимању робе.

Понуђач гарантује квалитет испоручених добара у складу са важећим стандардима и законским прописима.

РЕКЛАМАЦИЈА

**Члан 5.**

Наручилац и Понуђач ће приликом примопредаје добара, заједнички констатовати евентуалне недостаtке у погледу квалитета и квантитета испоручених добара и о томе ће одмах сачинити записник. Наручилац задржава право да рекламира понуђачу и недостатке у погледу квалитета и квантитета испоручених добара који се нису могли непосредно уочити приликом примопредаје робе.

Понуђач се обавезује да најкасније у року од три дана по пријему рекламације рекламирану робу замени исправном, а ако то не учини наручилац може да раскине уговор и тражи накнаду штете.

ФИНАНСИЈСКО ОБЕЗБЕЂЕЊЕ

**Члан 6.**

Продавац је у тренутку закључења овог уговора, као средство финансијског

обезбеђења за добро извршење посла, предао наручиоцу оригиналну регистровану бланко соло меницу и менично писмо-овлашћење у висини од 10% од вредности укупне вредности понуде без ПДВ-а са роком трајања све до коначног извршења посла. Достављена меница је безусловна и неопозива и саставни је део овог уговора.

Наручилац је овлашћен да безусловно реализују средство финансијског обезбеђења у случају неиспуњења обавеза насталих по овом уговору.

ПРОМЕНЕ ПОДАТАКА

**Члан 7.**

Понуђач је дужан да без одлагања обавести Наручиоца о било којој промени података прописаних чланом 77. Закона о јавним набавкама и да је документује на прописан начин.

ПРЕЛАЗНЕ И ЗАВРШНЕ ОДРЕДБЕ

**Члан 8.**

Продавац је сагласан и прихвата одступања у погледу уговорене планиране количине из члана 1. овог Уговора у висини плус-минус 10 % .

Уговорне стране су се сагласиле да за договорено одступање у смислу смањења до 10% од уговорене количине из члана 1. овог Уговора, Продавац не може захтевати накнаду штете од Купца.

**Члан 9.**

За све што није регулисано овим Уговором примењиваће се одредбе Закона о
облигационим односима, као и други важећи прописи који регулишу ову материју.

**Члан 10.**

Уговорне стране су сагласне да сва спорна питања у вези овог Уговора решавају споразумно, с тим да за решавање евентуалних спорова, који не буду решени мирним путем, уговарају надлежност Основног суда у Крагујевцу.

**Члан 11.**

Потраживања из овог уговора не могу се уступати другим правним или физичким лицима,односно не могу на било који начин бити коришћења као средство обезбеђења према трећим лицима.

**Члан 12.**

Измене и допуне овог уговора важе само ако се дају у писаној форми и уз обострану сагласност уговорних страна.

**Члан 13.**

Овај уговор ступа на снагу даном потписивања обе уговорне стране а закључује се на одређено време и важи до извршења уговорене вредности.

Свака уговорна страна може једнострано раскинути уговор у случају када друга страна не испуњава или неблаговремено испуњава своје уговорне обавезе.

О својој намери да раскине уговор, уговорна страна је дужна да писаним путем обавести другу страну, а уговор ће се сматрати раскинутим у року од 15 дана од дана пријема писаног обавештења.

**Члан 14.**

Овај уговор је сачињен у 4 (четири) истоветна примерака од којих свака страна задржава по 2 (два) примерка.

**УГОВОРИЛИ :**

**За Продавца: За Наручиоца:**

 **Снежана Милошевић дипл. фармац.**

**\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_**

**Напомена:** Модел уговора понуђач мора да попуни, потпише и овери печатом, чиме потврђује да је сагласан са садржином модела уговора.

Уколико понуђач подноси заједничку понуду, односно понуду са учешћем
подизвођача, у моделу уговора морају бити наведени сви понуђачи из групе понуђача, односно сви подизвођачи. У случају подношења заједничке понуде, група понуђача може да се определи да модел уговора потписују и печатом оверавају сви понуђачи из групе понуђача или група понуђача може да одреди једног понуђача из групе који ће попунити, потписати и оверити печатом модел уговора.

**X ОБРАЗАЦ ТРОШКОВА ПРИПРЕМЕ ПОНУДЕ**

У складу са чланом 88. Став 1. Закона, понуђач \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [навести назив понуђача],

доставља укупан износ и структуру трошкова припремања понуде, како следи у табели:

|  |  |
| --- | --- |
| ВРСТА ТРОШКА | ИЗНОС ТРОШКА У РСД |
|  |  |
|  |  |
|  |  |
|  |  |
|  |  |
|  |  |
| УКУПАН ИЗНОС ТРОШКОВА ПРИПРЕМАЊА ПОНУДЕ |  |

Трошкове припреме и подношења понуде сноси искључиво понуђач и не може тражити од наручиоца накнаду трошкова.

Ако је поступак јавне набавке обустављен из разлога који су на страни наручиоца, наручилац је дужан да понуђачу надокнади трошкове израде узорка или модела, ако су израђени у складу са техничким спецификацијама наручиоца и трошкове прибављања средства обезбеђења, под условом да је понуђач тражио накнаду тих трошкова у својој понуди.

Датум: М.П. Потпис понуђача

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**XI ОБРАЗАЦ ИЗЈАВЕ О НЕЗАВИСНОЈ ПОНУДИ**

У складу са чланом 26. Закона о јавним набавкама, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, даје:

(Назив понуђача)

**ИЗЈАВУ**

**О НЕЗАВИСНОЈ ПОНУДИ**

Под пуном материјалном и кривичном одговорношћу потврђујем да сам понуду у поступку јавне набавке добара - средства за одржавање хигијене за потребе Апотеке Крагујевац, **ЈН бр. 6/2015-МB**, поднео независно, без договора са другим понуђачима или заинтересованим лицима.

Датум: М.П. Потпис понуђача

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Напомена:** У случају постојања основане сумње у истинитост изјаве о независној понуди, наручулац ће одмах обавестити организацију надлежну за заштиту конкуренције. Организација надлежна за заштиту конкуренције, може понуђачу, односно заинтересованом лицу изрећи меру забране учешћа у поступку јавне набавке ако утврди да је понуђач, односно заинтересовано лице повредило конкуренцију у поступку јавне набавке у смислу закона којим
се уређује заштита конкуренције. Мера забране учешћа у поступку јавне набавке може трајати до две године. Повреда конкуренције представља негативну референцу, у смислу члана 82. став 1. тачка 2) Закона.

**Уколико понуду подноси група понуђача** , Изјава мора бити потписана од стране овлашћеног лица сваког понуђача из групе понуђача и оверена печатом.

**XII ИЗЈАВА У СКЛАДУ СА ЧЛАНОМ 75. СТАВ 2. ЗАКОНА О ЈАВНИМ НАБАВКАМА**

У складу са чланом 75. став 2. Закона о јавним набавкама („Службени гласник РС“ број 124/12) изјављујем да сам при састављању понуде за јавну набавку добара - средства за одржавање хигијене за потребе Апотеке Крагујевац **ЈН бр. 6/2015-МB**, поштовао обавезе које произлазе из важећих прописа о заштити на раду, запошљавању и условима рада, заштити животне средине, као и да гарантујем да сам ималац права интелектуалне својине.

У \_\_\_\_\_\_\_\_\_\_\_\_\_\_\_\_\_\_\_\_\_ Потпис овлашћеног лица

Дана:\_\_\_\_\_\_\_\_\_\_\_\_\_\_\_\_\_ М.П. \_\_\_\_\_\_\_\_\_\_\_\_\_\_\_\_\_\_\_\_\_\_

**Напоменa:** Уколико понуђачи подносе заједничку понуду, образац се доставља за сваког учесника у заједничкој понуди посебно и сваки од учесника у заједничкој понуди потписује и печатом оверава образац који се на њега односи.